CELEX: 52006PC0784
Language: mt
Date: 2006-12-13
Title: Proposta ta’ direttiva tal-Parlament Ewropew u tal-Kunsill li temenda d-Direttiva 2004/49/KE dwar is-sigurtà ferrovjarja fil-Komunità {SEK(2006) 1640 SEK(2006) 1641 SEK(2006) 1642}

Avviż Legali Importanti

|

52006PC0784

Proposta ta’ direttiva tal-Parlament ewropew u tal-Kunsill li temenda d-Direttiva 2004/49/KE dwar is-sigurtà ferrovjarja fil-Komunità {SEK(2006) 1640 SEK(2006) 1641 SEK(2006) 1642}  /* KUMM/2006/0784 finali */  

	[pic] | KUMMISSJONI TAL-KOMUNITAJIET EWROPEJ |Brussel 13.12.2006KUMM(2006) 784 finali2006/0272 (COD)Proposta ta’DIRETTIVA TAL-PARLAMENT EWROPEW U TAL-KUNSILLli temenda d-Direttiva 2004/49/KE dwar is-sigurtà ferrovjarja fil-Komunità(preżentata mill-Kummissjoni) {SEK(2006) 1640SEK(2006) 1641SEK(2006) 1642}MEMORANDUM TA’ SPJEGAZZJONIIL-KUNTEST TAL-PROPOSTA |110 | Il-motivazzjonijiet u l-għanijiet tal-proposta Il-proċeduri nazzjonali ta’ l-approvazzjoni tal-ferroviji bħalissa huma meqjusa bħala wieħed mill-akbar ostakoli għall-ħolqien ta’ intrapriżi ferrovjarji ġodda fil-qasam tat-trasport tal-merkanzija u bħala fattur prinċipali li jwaqqaf lis-sistema ferrovjarja Ewropea milli tkun interoperabbli. Minħabba li l-ebda Stat Membru ma jista’ jiddeċiedi waħdu jekk l-awtorizzazzjoni li jagħti għat-tqegħid fis-servizz tkunx valida fit-territorju ta’ Stati Membri oħra, jeħtieġ li jkun hemm inizjattiva Komunitarja sabiex tarmonizza l-proċeduri nazzjonali, tissimplifikahom u tirrikorri b’mod iktar sistematiku għall-prinċipju tar-rikonoxximent reċiproku. Din iż-żieda timplika l-emenda tad-Direttivi dwar l-interoperabbiltà ferrovjarja (96/48/KE, 2001/16/KE, 2004/50/KE), tar-Regolament (KE) Nru 881/2004 dwar l-Aġenzija Ewropea tal-Ferroviji (minn hawn ‘il quddiem "l-Aġenzija") kif ukoll tad-Direttiva dwar is-sigurtà ferrovjarja (2004/49/KE). Din l-emenda ta’ l-aħħar hija s-suġġett ta’ din il-proposta. |120 | Il-kuntest ġenerali Din il-proposta tagħmel parti minn inizjattiva iktar wiesgħa li għandha l-għan li ttejjeb il-parti teknika tal-qafas tar-regolamenti ferrovjarji, jiġifieri d-Direttivi dwar l-interoperabbiltà ferrovjarja, id-Direttiva dwar is-sigurtà ferrovjarja u r-Regolament li jistabbilixxi l-Aġenzija. L-ewwelnett, wieħed mill-aspetti kruċjali li għad irid jittejjeb sabiex tiġi ffaċilitata ċ-ċirkolazzjoni ħielsa tal-ferroviji jittratta l-proċedura ta’ l-approvazzjoni tal-ferroviji. Skond il-kostrutturi u l-intrapriżi ferrovjarji, dawn il-proċeduri għadhom ħafna drabi twal u għaljin ħafna; fil-fehma tagħhom, ċerti talbiet min-naħa ta’ l-awtoritajiet kompetenti huma ftit li xejn iġġustifikati fuq il-pjan strettament tekniku. It-tieni, fil-qafas tal-programm tas-simplifika tal-leġiżlazzjoni, il-Kummissjoni għandha l-intenzjoni li ssaħħaħ u tgħaqqad id-Direttivi dwar l-interoperabbiltà ferrovjarja. It-tielet, imsaħħa b’esperjenza ta’ għaxar snin fl-implimentazzjoni tad-Direttivi dwar l-interoperabbiltà, il-Kummissjoni għandha l-obbligu li tipproponi ammont ta’ titjib fil-parti teknika tal-qafas tar-regolamenti. Din il-proposta għandha l-għan li temenda d-Direttiva 2004/49/KE dwar is-sigurtà ferrovjarja. Din għandha tinqara flimkien mal-proposti miżjuda fir-rigward tal-konsolidament/riformulazzjoni tad-Direttivi 96/48/KE u 2001/16/KE dwar l-interoperabbiltà ferrovjarja kif ukoll fir-rigward ta’ l-emenda tar-Regolament (KE) Nru 881/2004 li jistabbilixxi Aġenzija Ewropea tal-Ferroviji (minn hawn ‘il quddiem "l-Aġenzija"). |130 | Id-dispożizzjonijiet fis-seħħ fil-qasam tal-proposta Il-proċedura tat-tqegħid fis-servizz ta’ vetturi ferrovjarji huwa s-suġġett ta’ l-Artikolu 14 tad-Direttivi dwar l-interoperabbiltà ferrovjarja u ta’ l-Artikolu 14 tad-Direttiva dwar is-sigurtà ferrovjarja. In-notifika tar-regoli nazzjonali hija s-suġġett ta’ l-Artikolu 16 tad-Direttivi dwar l-interoperabbiltà ferrovjarja u ta’ l-Artikolu 8 tad-Direttiva dwar is-sigurtà ferrovjarja. |140 | Il-koerenza mal-politika l-oħra u l-għanijiet ta’ l-Unjoni Din l-inizjattiva tippermetti li t-trasport bil-ferrovija jsir iżjed kompetittiv. Tikkontribwixxi għall-kompetittività ta’ l-industrija kollha ta’ l-Unjoni Ewropea billi tnaqqas l-ispejjeż tat-trasport. Settur ferrovjarju dinamiku jsaħħaħ ukoll il-post dinji minn ta' quddiemnett ta’ l-industrija ferrovjarja Ewropea u jħares l-impjiegi fis-settur. Trasport ferrovjarju iżjed kompetittiv jikkontribwixxi wkoll għall-impenni fundamentali ta’ l-Unjoni Ewropea fir-rigward ta’ l-iżvilupp fuq żmien twil u tal-ġlieda kontra t-tibdil fil-klima. Għalhekk, din l-inizjattiva tagħmel parti mill-istrateġija riveduta favur it-tkabbir ekonomiku u l-impjiegi. Barra minn hekk, tippermetti tnaqqis fl-ispejjeż amministrattivi marbuta ma’ l-azzjoni ta’ l-awtoritajiet nazzjonali tas-sikurezza. |IL-KONSULTAZZJONI MAL-PARTIJIET INTERESSATI U L-EVALWAZZJONI TA' L-IMPATT |Il-konsultazzjoni tal-partijiet interessati |211 | Il-metodi tal-konsultazzjoni użati, is-setturi prinċipali maħsuba u l-profil ġenerali tal-persuni li rrispondew Din l-inizjattiva bdiet wara talba qawwija mill-partijiet interessati nfushom. L-ewwel sinjali tad-diffikultajiet ikkonċernati tfaċċaw fil-qafas ta’ studju dwar iċ-ċertifikazzjoni tas-sikurezza li sar fl-2004. Wara dan l-istudju, il-Kummissjoni waqqfet Grupp ta’ ħidma li ta r-rakkomandazzjonijiet tiegħu fl-aħħar ta’ l-2005. Il-Kummissjoni elaborat dokument ta’ konsultazzjoni li jidentifika diversi għażliet f’April 2006 u ppreżentatu lill-partijiet kkonċernati kollha (l-awtoritajiet nazzjonali kompetenti għas-sikurezza ferrovjarja, l-industrija, is-sidien, l-amministraturi ta’ l-infrastrutturi, l-organizzazzjonijiet Ewropej ta' l-istandards, eċċ.) waqt laqgħa ta’ diskussjoni u ħidma. Il-pożizzjonijiet bil-miktub ta’ dawn il-partijiet kollha nġabru u ġew eżaminati fil-qafas ta’ studju ta’ l-impatt elaborat skond l-istandards fis-seħħ. |212 | Is-sinteżi tat-tweġibiet riċevuti u tal-mod kif dawn tqiesu Minħabba li din kienet inizjattiva mitluba mill-partijiet involuti fis-settur, it-tweġibiet kienu kollha favorevoli għal inizjattiva mill-Kummissjoni. Dawn kienu jvarjaw minn xulxin fil-pożizzjoni tagħhom fir-rigward ta’ l-għażliet differenti. L-analiżi ta’ l-impatt tippreċiża l-għażliet differenti u l-pożizzjonijiet tal-partijiet involuti differenti fir-rigward ta’ dawn l-għażliet. Il-Kummissjoni qieset l-opinjonijiet differenti sabiex telabora l-proposta tagħha li tittratta żewġ aspetti: min-naħa l-waħda li tibda xogħlijiet li jistgħu jinbdew mill-ewwel mingħajr ma toqgħod tistenna d-dħul fis-seħħ ta’ dispożizzjonijiet leġiżlattivi ġodda, min-naħa l-oħra li temenda l-leġiżlazzjoni sabiex tiżgura l-qafas ġuridiku li jagħti drittijiet u responsabbiltajiet lill-partijiet ikkonċernati permezz tal-proċedura ta’ l-awtorizzazzjoni għat-tqegħid fis-servizz tal-vetturi ferrovjarji. |Il-ksib u l-użu ta’ għarfien mill-esperti |221 | L-oqsma xjentifiċi / ta’ għarfien mill-esperti kkonċernati Il-proċeduri nazzjonali ta’ l-approvazzjoni tal-vetturi ferrovjarji ferrovjarji, ir-regoli nazzjonali tekniċi u/jew tas-sikurezza, l-ispejjeż u t-termini assoċjati ma’ dawn il-proċeduri, eċċ. |222 | Il-metodoloġija użata Intużat il-gwida tal-Kummissjoni SEC(2005)791 tal-15 ta’ Ġunju 2005 li ġiet aġġornata fl-2006. |223 | L-organizzazzjonijiet prinċipali / l-esperti prinċipali kkonsultati L-għarfien mill-esperti ta’ l-Aġenzija Ewropea tal-Ferroviji ntuża biex jiġu evalwati l-pożizzjonijiet differenti tal-partijiet interessati tas-settur u biex jiġi analizzat l-impatt ta’ l-għażliet differenti. |2249 | Is-sinteżi ta’ l-opinjonijiet riċevuti u użati Ma ssemmiet l-eżistenza ta’ l-ebda riskju potenzjalment gravi u b’konsegwenzi permanenti. |225 | Irreferi għall-analiżi ta’ l-impatt. |226 | Il-mezzi użati biex ir-riżultati ta’ l-għarfien mill-esperti jkunu disponibbli għall-pubbliku L-analiżi ta’ l-impatt hija ppubblikata fuq l-Internet. |230 | L-analiżi ta’ l-impatt Is-sitwazzjoni ta’ referenza: li wieħed jillimita ruħu għall-applikazzjoni tal-leġiżlazzjoni eżistenti u għall-intervent f’każ ta’ lment biss. Alternattivi li ma jeħtiġux Regolament: li jiġu ppubblikati r-rakkomandazzjonijiet tal-grupp ta’ ħidma dwar l-aċċettazzjoni reċiproka fir-rigward tal-vetturi ferrovjarji eżistenti u li l-Istati Membri jintalbu biex japplikawhom, li l-aġenzija tintalab biex tikklassifika r-regoli nazzjonali u biex tidentifika dawk li huma ekwivalenti għalihom, li l-aġenzija tintalab biex tieħu rwol ta’ konsultazzjoni jew ta' appell fil-proċeduri nazzjonali tat-tqegħid fis-servizz, li tgħaġġel l-iżvilupp u r-reviżjoni ta’ l-istandards Ewropej, li tivverifika li l-prinċipju tar-rikonoxximent reċiproku jiġi applikat tajjeb u, jekk ikun meħtieġ, li tibda l-proċeduri ta' ksur. Alternattivi li jeħtieġu Regolament: l-emenda tal-leġiżlazzjoni sabiex: jitneħħa l-obbligu tal-ksib ta’ awtorizzazzjoni f’kull Stat Membru, tiġi ċċarata l-proċedura li għandha tiġi applikata għall-vetturi ferrovjarji eżistenti, l-Aġenzija tkun tista’ toħroġ awtorizzazzjonijiet għat-tqegħid fis-servizz, l-Aġenzija tingħata rwol ta’ koordinazzjoni, ta’ konsultazzjoni u/jew ta' appell, l-organizzazzjonijiet kompetenti għall-verifika tal-konformità jitħallew joħorġu l-awtorizzazzjonijiet għat-tqegħid fis-servizz, il-ġestjonarji ta’ l-infrastrutturi jkunu jistgħu joħorġu l-awtorizzazzjonijiet għat-tqegħid fis-servizz. |231 | Il-Kummissjoni pproċediet għal analiżi ta’ l-impatt kif tidher fil-Programm leġiżlattiv u ta’ ħidma tal-Kummissjoni, li r-rapport tagħha (bil-Franċiż) qiegħed fuq http://ec.europa.eu/transport/rail/index_fr.html. |ELEMENTI ġURIDIċI TAL-PROPOSTA |305 | Il-miżuri proposti fil-qosor Is-soluzzjoni proposta hija li tiġi stabbilita proċedura fil-livell Komunitarju li tittratta żewġ aspetti. L-ewwelnett, li l-Aġenzija tintalab telenka l-proċeduri nazzjonali u r-regoli tekniċi differenti fis-seħħ u li tistabbilixxi u taġġorna l-lista ta’ l-esiġenzi li jistgħu jiġu vverifikati darba waħda biss. Fl-istess ħin, sakemm il-leġiżlazzjoni tiġi emendata, l-Istati Membri huma mitluba japplikaw fuq bażi volontarja r-rakkomandazzjonijiet tal-grupp ta’ ħidma li l-Kummissjoni diġà ppubblikathom. Imbagħad, li tagħmlu obbligatorju li jitħaddem il-prinċipju tar-rikonoxximent reċiproku ta' l-awtorizzazzjonijiet għat-tqegħid fis-servizz diġà maħruġa minn Stat Membru. Skond dan il-prinċipju, il-vetturi ferrovjarji li jkun diġà ġew awtorizzati biex jitħaddmu fi Stat Membru ma jkollhomx eventwalment jerġgħu jiġu suġġetti għal ċertifikazzjoni oħra fi Stat Membru ieħor ħlief fir-rigward ta’ l-esiġenzi nazzjonali supplimentari li joħorġu pereżempju mill-karatteristiċi tan-netwerk lokali. |310 | Il-bażi ġuridika L-Artikolu 71. |320 | Il-prinċipju tas-sussidjarjetà Il-prinċipju tas-sussidjarjetà japplika sakemm il-proposta ma tittrattax xi qasam li jaqa’ taħt il-kompetenza esklussiva tal-Komunità. |L-għanijiet tal-proposta ma jistgħux jitwettqu b’mod sħiħ bl-azzjoni ta’ l-Istati Membri għar-raġunijiet li ġejjin: |321 | Din l-inizjattiva għandha l-għan li tirregola l-problema tal-vetturi ferrovjarji li t-tqegħid fis-servizz tagħhom ġie awtorizzat f’xi Stat Membru imma li mhuwiex awtomatikament aċċettat fi Stat Membru ieħor. F’din il-problema hemm aspett transnazzjonali li ma jistax jiġi rregolat permezz ta’ inizjattiva nazzjonali minħabba li l-ebda Stat Membru ma għandu s-saħħa li jawtorizza t-tqegħid fis-servizz ta’ vetturi ferrovjarji fit-territorju ta’ Stat Membru ieħor. |L-għanijiet tal-proposta jistgħu jitwettqu aħjar permezz ta’ azzjoni mill-Komunità għar-raġunijiet li ġejjin: |324 | Il-prinċipju tal-ġuriżdizzjoni territorjali fir-rigward ta’ l-awtorizzazzjonijiet għat-tqegħid fis-servizz qiegħed fid-Direttivi dwar l-interoperabbiltà ferrovjarja u dwar is-sigurtà ferrovjarja u l-ebda azzjoni fil-livell nazzjonali biss ma għandha s-saħħa li tasal għall-għan li qed jipprova jintlaħaq b’din il-proposta. L-emenda tad-Direttiva dwar is-sigurtà ferrovjarja hija l-miżura l-iktar xierqa biex jintlaħaq l-għan propost permezz ta’ din il-proposta. |325 | L-iżvilupp tat-tabella ta’ referenza li fiha r-regoli nazzjonali, l-adozzjoni tagħha mill-Kummissjoni, id-deċiżjonijiet futuri tal-Kummissjoni li jistipulaw l-ekwivalenza ta’ ċerti regoli nazzjonali kif ukoll it-tul ta’ żmien u l-ispejjeż ta’ l-approvazzjoni tal-vetturi ferrovjarji huma l-indikaturi li juru l-aħjar it-twettiq ta’ l-għanijiet li qed tipprova tilħaqhom din il-proposta. |327 | L-emenda ta’ l-Artikolu 14 tad-Direttiva dwar is-sigurtà ferrovjarja tippermetti li tiġi ppreċiżata dik il-parti li għandha tiġi rikonoxxuta b’mod reċiproku f’xi awtorizzazzjoni u dik li hi strettament marbuta mal-kompatibbiltà tal-vettura kkonċernata ma’ l-infrastruttura maħsuba. L-alternattiva li tiġi ċċentralizzata d-deċiżjoni li tawtorizza t-tqegħid fis-servizz, u li din tittieħed mill-Aġenzija, ma ntgħażlitx; dan juri li l-proposta llimitat ruħha għal dak li l-Istati Membri ma jistgħux iwettquh permezz ta’ inizjattivi nazzjonali. |Il-proposta għalhekk taqbel mal-prinċipju tas-sussidjarjetà. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin: |331 | Din il-proposta tagħmel parti minn pakkett li jinkludi: Komunikazzjoni proposta dwar l-emenda tar-Regolament li jistabbilixxi Aġenzija Ewropea tal-Ferroviji [(KE) Nru 881/2004] proposta dwar il-konsolidament/ir-riformulazzjoni tad-Direttivi dwar l-interoperabbiltà ferrovjarja (96/48/KE u 2001/16/KE) proposta dwar l-emenda tad-Direttiva fuq is-sigurtà ferrovjarja (2004/49/KE). Il-proposti nkitbu bl-għan li jitnaqqsu l-emendi meħtieġa. |332 | Din il-proposta ma għandha kważi l-ebda impatt fuq il-baġit tat-tħaddim tal-Kummissjoni. Għall-Aġenzija, dan huwa inqas minn 2.2 M€ għall-ewwel ħames snin u mbagħad jinżel għal inqas minn 0.5 M€. Għall-awtoritajiet kompetenti u għall-industrija, hemm biss benefiċċji maħsuba minħabba li l-għan ewlieni huwa li l-proċedura ta’ l-awtorizzazzjoni għat-tqegħid fis-servizz tiġi ssimplifikata billi jitneħħew il-verifiki żejda u billi jitnaqqsu r-regolamenti. |L-għażla ta’ l-atti |341 | Strument propost: Direttiva. |342 | Atti oħra ma kinux ikunu xierqa għar-raġunijiet li ġejjin: Huwa l-każ li ssir emenda f’Direttiva. |IMPLIKAZZJONI GħALL-BAġIT |401 | Għall-Aġenzija, dan huwa inqas minn €2.2 m għall-ewwel ħames snin u mbagħad jinżel għal inqas minn €0.5 m (irreferi għall-prospett finanzjarju anness mal-proposta ta' Regolament li jemenda r-Regolament (KE) Nru 881/2004[1]). |INFORMAZZJONI ADDIZZJONALI |510 | Simplifika |511 | Il-proposta ddaħħal simplifika tal-proċeduri amministrattivi li japplikaw għall-entitajiet u l-persuni privati. |514 | Il-vetturi ferrovjarji li jkun diġà ġew awtorizzati biex jitħaddmu fi Stat Membru mhux se jkollhom eventwalment jerġgħu jiġu suġġetti għal ċertifikazzjoni oħra fi Stat Membru ieħor ħlief fir-rigward ta’ l-esiġenzi nazzjonali supplimentari li joħorġu pereżempju mill-karatteristiċi tan-netwerk lokali. |517 | Il-proposta hija inkluża fil-Programm leġiżlattiv u ta’ ħidma tal-Kummissjoni bir-referenza 2006/TREN/005. |560 | Iż-Żona Ekonomika Ewropea Dan l-abbozz leġiżlattiv jaqa’ taħt qasam kopert mill-ftehim taż-ŻEE u għalhekk hemm lok li jiġi estiż għaż-Żona Ekonomika Ewropea. |570 | Spjegazzjoni dettaljata tal-proposta għal kull Kapitolu u Artikolu 1. Iċ-ċertifikazzjoni tal-vetturi ferrovjarji eżistenti (l-Artikolu 14[2] u l-Anness VI l-ġdid) Id-dokumentazzjoni li għandha tiġi pprovduta fiha erba’ taqsimiet: l-ewwel tnejn huma marbutin ma’ informazzjoni li diġà ġiet ivverifikata waqt l-ewwel tqegħid fis-servizz; it-tielet waħda hija marbuta mal-ħajja tal-vettura wara l-ewwel tqegħid fis-servizz tagħha (u għalhekk tista’ tkun suġġetta għall-verifiki); ir-raba’ taqsima hija marbuta mal-kompatibbiltà teknika bejn il-vettura u l-infrastruttura (u għandha għalhekk tkun suġġetta għall-verifiki). Il-prinċipju tar-rikonoxximent reċiproku japplika jekk xi awtorità ta’ Stat ieħor tkun diġà awtorizzat it-tqegħid fis-servizz. Għalhekk, fil-prinċipju, l-awtorità ma tkunx tista’ titlob kontrolli supplimentari fir-rigward tal-fajl li jkun diġà nħareġ; Sabiex titnaqqas il-possibbiltà għal xi awtorità li titlob obbligi supplimentari, l-Aġenzija hija mitluba tiżviluppa mezz ta’ referenza, timlieh bir-regoli nazzjonali fis-seħħ u tqabbel dawn ir-regoli għal kull parametru bil-għan li tagħżel dawk li jistgħu jkunu suġġetti għar-rikonoxximent reċiproku. Il-lista tal-parametri u l-mod i bih għandu jimtela l-mezz ta' referenza huma s-suġġett ta' l-Anness VI l-ġdid. L-Aġenzija għandha tagħmel rakkomandazzjonijiet li l-Kummissjoni se tibdel f’Deċiżjonijiet wara opinjoni mill-kumitat. 2. Ir-relazzjoni bejn l-intrapriżi ferrovjarji u d-detenturi tal-vaguni (l-Artikolu 14(a) l-ġdid) Id-dħul fis-seħħ tal-ftehim il-ġdid COTIF 1999 ġab miegħu regoli ġodda fir-rigward tal-kuntratti ta’ l-użu tal-vetturi u, minħabba dan, it-terminazzjoni tal-ftehim il-qadim RIV bejn l-intrapriżi ferrovjarji. Skond ir-reġim il-ġdid, li ntlaħaq permezz tal-ftehim il-ġdid GCU li jistgħu jipparteċipaw fih kemm l-intrapriżi ferrovjarji kif ukoll id-detenturi tal-vaguni, dawn ta’ l-aħħar ma għadhomx obbligati jirreġistraw il-vaguni tagħhom ma’ intrapriża ferrovjarja. Id-Direttiva dwar is-sigurtà ferrovjarja għandha tiġi emendata sabiex tingħata definizzjoni tal-kunċett ta’ detentur u biex tiġi ppreċiżata r-relazzjoni bejn id-detenturi u l-intrapriżi ferrovjarji, b’mod speċjali fil-qasam tal-manutenzjoni. Qed jiġi propost l-Artikolu 14(a) il-ġdid skond il-prinċipji li ġejjin: kull darba li vettura titqiegħed fis-servizz, għandha tiġi identifikata b’mod ċar persuna “responsabbli” għall-manutenzjoni: dan huwa dak li ssemma fit-TSI "vaguni" adottata mill-Kummissjoni fit-28 ta’ Lulju 2006; il-persuna responsabbli tista’ tkun id-detentur tal-vetturi. it-terminu “detentur” ma ġiex definit fil-leġiżlazzjoni Komunitarja u sabiex jiġu evitati inkompatibbiltajiet ġodda fir-rigward tal-liġi tal-COTIF 1999 saret proposta biex tintuża d-definizzjoni ta’ din ta’ l-aħħar; meta xi intrapriża ferrovjarja titlob ċertifikat tas-sikurezza, din għandha tagħti l-prova li qed tuża u żżomm il-vaguni skond ir-regoli fis-seħħ, kemm dawk Komunitarji (prinċipalment, il-vaguni TSI) kif ukoll dawk nazzjonali; għal dan il-għan, l-intrapriżi ferrovjarji ntalbu biex fil-qafas tas-sistema tal-ġestjoni tas-sikurezza tagħhom jiċċaraw is-sistema u l-proċeduri li jistabbilixxu biex jiżguraw ruħhom li l-vaguni li ġejjin mingħand detenturi differenti u li jintużaw kemm għall-passiġġieri kif ukoll għall-merkanzija ma jkunux ta’ tfixkil għas-sikurezza ferrovjarja; Huwa maħsub li l-Aġenzija tevalwa l-proċeduri stabbiliti mill-intrapriżi ferrovjarji biex imexxu r-relazzjonijiet tagħhom mad-detenturi u li tkun tista’ tagħmel rakkomandazzjoni, jekk dan ikun meħtieġ, dwar it-twaqqif ta’ sistema ta’ ċertifikazzjoni tad-detenturi. |1.  2006/0272 (COD)Proposta ta’DIRETTIVA TAL-PARLAMENT EWROPEW U TAL-KUNSILLli temenda d-Direttiva 2004/49/KE dwar is-sigurtà ferrovjarja fil-Komunità (Test b'relevanza għaż-ŻEE)IL-PARLAMENT EWROPEW U L-KUNSILL TA’ L-UNJONI EWROPEA,Wara li ikkunsidraw it-Trattat li jistabbilixxi l-Kommunità Ewropea, u b'mod partikolari Artikolu 71(1) tiegħu,Wara li kkunsidraw il-proposta tal-Kummissjoni[3],Wara li kkunsidraw l-opinjoni tal-Kumitat Ekonomiku u Soċjali Ewropew[4],Wara li kkunsidraw l-opinjoni tal-Kumitat tar-Reġjuni[5],Filwaqt li jaġixxu skond il-proċedura stabbilita fl-Artikolu 251 tat-Trattat tal-KE[6],Billi:(1) Sabiex ikomplu l-isforzi maħsuba biex jinħoloq suq wieħed tas-servizzi tat-trasport ferrovjarju, il-Parlament Ewropew u l-Kunsill adottaw id-Direttiva 2004/49/KE[7] li tistabbilixxi qafas ta’ regolamenti komuni għas-sikurezza tal-ferroviji.(2) L-Artikolu 14 tad-Direttiva 2004/49/KE ħoloq proċedura komuni għall-awtorizzazzjoni tat-tqegħid fis-servizz tal-vetturi ferrovjarji. Madankollu, l-esperjenza wriet li l-implimentazzjoni ta' din il-proċedura fuq il-livell nazzjonali sikwit tkun ikkumplikata u soġġetta għal regoli nazzjonali differenti u ftit li xejn trasparenti, jew saħansitra ripetittivi. B'hekk tikkostitwixxi ostaklu importanti għall-ħolqien ta' impriżi ferrovjarji ġodda, partikolarment fil-qasam tal-merkanzija. Għaldaqstant, jeħtieġ li jsiru xi preċiżjonijiet fil-proċedura ta' ċertifikazzjoni tal-vetturi ferrovjarji eżistenti, u li l-limiti u l-metodi ta' applikazzjoni tagħha jiġu definiti. B'mod partikolari, fl-ispirtu tal-prinċipju tar-rikonoxximent reċiproku, jeħtieġ li jiġi ffaċilitat il-ksib ta' awtorizzazzjoni għat-tqegħid fis-servizz fi Stat Membru għajr dak li jkun ħareġ l-ewwel awtorizzazzjoni, billi jiġu llimitati l-fatturi li l-awtorità kompetenti tkun tista' teżamina.(3) Għal dan il-għan, huwa f'loku li r-regoli tekniċi u ta' sikurezza kollha fis-seħħ f'kull Stat Membru jiġu kklassifikati fi tliet gruppi, u li r-riżultati ta' din il-klassifika jiġu ppreżentati f'dokument ta' referenza. L-ewwel grupp għandu jinkludi r-regoli internazzjonali, kif ukoll ir-regoli nazzjonali li jkunu dikjarati ekwivalenti u li fil-każ tagħhom verifika mwettqa fi Stat Membru wieħed tkun biżżejjed f'dak li jirrigwarda s-sikurezza ferrovjarja. It-tieni grupp għandu jinkludi r-regoli nazzjonali l-oħra kollha, kif ukoll ir-regoli li ma jkunux għadhom ġew ikklassifikati. It-tielet grupp jinkludi r-regoli li għandhom jitħarsu bilfors sabiex tiġi żgurata l-kompatibbiltà teknika bejn il-vetturi ferrovjarji, li jkunu s-suġġett ta’ talba għall-awtorizzazzjoni, ma’ l-infrastruttura kkonċernata.(4) L-Aġenzija Ewropea tal-Ferroviji stabbilita fil-qafas tar-Regolament (KE) Nru 881/2004[8] hija inkarigata biex tiżviluppa l-ispeċifikazzjonijiet tekniċi ta' l-interoperabbiltà (TSIs) u għandha għalhekk, bħala l-ewwel pass, teżamina r-regoli tekniċi nazzjonali eżistenti. Barra minn hekk, għandha tippubblika r-regoli nazzjonali tas-sikurezza skond id-Direttiva 2004/49/KE. Fl-aħħarnett, għandha tarmonizza l-kriterji taċ-ċertifikazzjoni tas-sikurezza ta’ l-intrapriżi ferrovjarji. Dan jinkludi dispożizzjonijiet fejn tidħol l-aċċettazzjoni tal-vetturi ferrovjarji użati minn dawn l-intrapriżi. L-Aġenzija hija għalhekk l-organizzazzjoni l-iktar xierqa għall-elaborazzjoni tad-dokument ta’ referenza msemmi hawn fuq.(5) B'riżultat ta' żviluppi fuq il-livell internazzjonali, u partikolarment bid-dħul fis-seħħ tal-konvenzjoni l-ġdida COTIF 1999, jeħtieġ li l-kunċett ta' detentur ta' vaguni jiġi definit fuq il-livell Komunitarju, u li tiġi ppreċiżata r-relazzjoni bejn l-impriżi ferrovjarji u d-detenturi, partikolarment fil-qasam tal-manutenzjoni.(6) Minħabba li l-għan ewlieni ta’ l-azzjoni maħsuba, jiġifieri s-simplifika tal-proċedura Komunitarja taċ-ċertifikazzjoni tal-vetturi ferrovjarji, ma jistax jitwettaq b’mod sħiħ mill-Istati Membri u għalhekk jista’, minħabba d-dimensjonijiet ta’ l-azzjoni, jitwettaq aħjar fil-livell Komunitarju, il-Komunità tista’ tieħu miżuri skond il-prinċipju tas-sussidjarjetà kkontemplat fl-Artikolu 5 tat-Trattat. Skond il-prinċipju tal-proporzjonalità msemmi f'dan l-Artikolu, din id-Direttiva ma tmurx lil hinn minn dak li hu meħtieġ biex jintlaħaq dan il-għan,(7) Id-Direttiva 2004/49/KE tipprovdi li ċerti miżuri jiġu deċiżi f'konformità mad-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri sabiex jiġu eżerċitati l-poteri ta' implimentazzjoni konferiti lill-Kummissjoni[9].(8) Id-Deċiżjoni 1999/468/KE ġiet emendata bid-Deċiżjoni 2006/512KE, li introduċiet il-proċedura ta' regolazzjoni bil-kontroll għall-miżuri ta' natura ġenerali li għandhom l-għan li jemendaw elementi mhux essenzjali ta' att bażiku, adottati skond il-proċedura msemmija f'Artikolu 251 tat-Trattat, inkluż permezz tat-tneħħija ta' xi wħud minn dawn l-elementi jew bl-ikkompletar biż-żieda ta' elementi ġodda mhux essenzjali.(9) B'mod partikolari jeħtieġ li l-Kummissjoni tingħata l-awtorità tirrevedi u tadatta l-Annessi, li tadatta u tirrevedi miżuri komuni tas-sikurezza u miri komuni tas-sikurezza, kif ukoll li tadotta sistema ta' ċertifikazzjoni tad-detenturi f'dak li jirrigwarda l-manutenzjoni. Ġaladarba dawn il-miżuri huma ta' natura ġenerali, u għandhom l-għan li jibdlu xi elementi mhux essenzjali tad-Direttiva 2004/49/KE jew li jikkompletawha biż-żieda ta' elementi mhux essenzjali ġodda, jeħtieġ li jiġu adottati skond il-proċedura ta' regolamentazzjoni b'verifika msemmija fl-Artikolu 5(a) tad-Deċiżjoni 1999/468/KE.(10) Id-Direttiva 2004/49/KE għandha għalhekk tiġi emendata skond dan.ADOTTAW DIN ID-DIRETTIVA:Artikolu 1Id-Direttiva 2004/49/KE hija emendata kif ġej.1) Fl-Artikolu 3, tiżdied id-definizzjoni li ġejja:“s) "detentur", il-persuna jew l-entità li, kummerċjalment u b’mod permanenti, tħaddem vettura bħala mezz ta’ trasport, kemm jekk tkun il-proprjetarju u kemm jekk ikollha d-dritt ta’ l-użu.”.2) Fl-Artikolu 4(4), it-terminu "sid tal-vaguni" jiġi sostitwit bit-terminu "detentur tal-vaguni"3) L-Artikolu 5(2) għandu jinbidel bit-test li ġej:"Qabel it-30 ta' April 2009, l-Anness I għandu jiġi rivedut, b'mod partikolari biex jiddaħħlu fih id-definizzjonijiet komuni tas-CSI u l-metodi komuni għall-kalkolu ta' l-ispiża ta' l-inċidenti. Din il-miżura, li għandha l-għan li tibdel elementi mhux essenzjali ta' din id-Direttiva, għandha tiġi adottata skond il-proċedura ta' regolamentazzjoni b'verifika msemmija fl-Artikolu 27(2)(a).".4) L-Artikolu 6 għandu jinbidel kif ġej:a) Il-paragrafu 1 huwa sostitwit mit-test li ġej:"1. L-ewwel serje ta' CSM, li talanqas għandha tkopri l-metodi deskritti fil-paragrafu 3(a), għandha tiġi adottata mill-Kummissjoni qabel it-30 ta' April 2008. Dawn is-CSM għandhom ikunu ppubblikati fil- Ġurnal Uffiċjali ta' l-Unjoni Ewropea .It-tieni serje ta' CSM, li tkopri l-bqija tal-metodi deskritti fil-paragrafu 3, għandha tiġi adottata mill-Kummissjoni qabel it-30 ta' April 2010. Dawn is-CSM għandhom ikunu ppubblikati fil- Ġurnal Uffiċjali ta' l-Unjoni Ewropea .Dawn il-miżuri, li għandhom l-għan li jibdlu elementi mhux essenzjali ta' din id-Direttiva, għandhom jiġu adottati skond il-proċedura ta' regolamentazzjoni b'verifika msemmija fl-Artikolu 27(2)(a).".b) Il-paragrafu 4 huwa mibdul bit-test li ġej:"4. Is-CSMs għandhom ikunu s-suġġett ta' reviżjonijiet f'intervalli regolari, bil-kunsiderazzjoni tat-tagħlimiet miksuba mill-applikazzjoni tagħhom, ta' l-iżvilupp ġenerali tas-sikurezza ferrovjarja, kif ukoll ta' l-obbligi ta' l-Istati Membri kif definiti fl-Artikolu 4(1). Din il-miżura, li għandha l-għan li tibdel elementi mhux essenzjali ta' din id-Direttiva, għandha tiġi adottata skond il-proċedura ta' regolamentazzjoni b'verifika msemmija fl-Artikolu 27(2)(a).".5) L-Artikolu 7 għandu jinbidel kif ġej:a) Fl-Artikolu 3, l-ewwel u t-tieni inċiżi għandhom jinbidlu bit-test li ġej:"L-ewwel serje ta' CSTs hija bbażata fuq eżami tal-miri eżistenti u tal-presatazzjonjiet f'dak li jirrigwarda s-sikurezza fl-Istati Membri, u tiggarantixxi li l-prestazzjonijiet attwali rigward is-sikurezza tas-sistema ferrovjarja ma jitbaxxew fl-ebda Stat Membru. Għandhom jiġu adottati mill-Kummissjoni qabel it-30 ta' April 2009, u jkunu ppubblikati fil- Ġurnal Uffiċjali ta' l-Unjoni Ewropea . Din il-miżura, li għandha l-għan li tibdel elementi mhux essenzjali ta' din id-Direttiva, għandha tiġi adottata skond il-proċedura ta' regolamentazzjoni b'verifika msemmija fl-Artikolu 27(2)(a).It-tieni serje ta' CSTs hija bbażata fuq it-tagħlimiet miksuba mill-ewwel serje ta' CSTs u mill-implimentazzjoni tagħhom. Jirriflettu kull qasam prijoritarju li fih is-sikurezza jeħtiġilha tissaħħaħ. Għandhom jiġu adottati mill-Kummissjoni qabel it-30 ta' April 2011, u jkunu ppubblikati fil- Ġurnal Uffiċjali ta' l-Unjoni Ewropea . Din il-miżura, li għandha l-għan li tibdel elementi mhux essenzjali ta' din id-Direttiva, għandha tiġi adottata skond il-proċedura ta' regolamentazzjoni b'verifika msemmija fl-Artikolu 27(2)(a).".b) Il-paragrafu 5 għandu jinbidel bit-test li ġej:"5. Is-CSTs għandhom ikunu s-suġġett ta' reviżjonijiet f'intervalli regolari, bil-kunsiderazzjoni ta' l-iżvilupp ġenerali tas-sikurezza ferrovjarja. Din il-miżura, li għandha l-għan li tibdel elementi mhux essenzjali ta' din id-Direttiva, għandha tiġi adottata skond il-proċedura ta' regolamentazzjoni b'verifika msemmija fl-Artikolu 27(2)(a).".6) L-Artikolu 10 għandu jinbidel kif ġej:a) It-tieni inċiż tal-paragrafu 1 għandu jinbidel bit-test li ġej:“Iċ-ċertifikat tas-sikurezza għandu l-għan li jagħti prova li l-intrapriża ferrovjarja stabbilixxiet is-sistema tal-ġestjoni tas-sikurezza tagħha u hija f’qagħda li tilħaq l-esiġenzi definiti fit-TSIs, f’dispożizzjonijiet oħra tal-liġi Komunitarja kif ukoll fir-regoli tas-sikurezza nazzjonali sabiex tikkontrolla r-riskji u tipprovdi servizzi ta’ trasport fuq in-netwerk bis-sikurezza kollha.”.b) Il-paragrafu 2 (b) għandu jinbidel bit-test li ġej:“b) ċertifikazzjoni li tikkonferma l-aċċettazzjoni tal-miżuri li ttieħdu mill-intrapriża ferrovjarja sabiex jintlaħqu l-esiġenzi speċifiċi meħtieġa għall-provvediment tas-servizzi tagħha fuq in-netwerk ikkonċernat bis-sikurezza kollha. L-esiġenzi jistgħu jittrattaw dwar l-applikazzjoni tat-TSIs u tar-regoli tas-sikurezza nazzjonali, inklużi r-regoli tat-tħaddim tan-netwerk, l-aċċettazzjoni taċ-ċertifikati ta’ l-impjegati u l-awtorizzazzjoni biex jitħaddmu l-vetturi ferrovjarji użati mill-intrapriża ferrovjarja. Iċ-ċertifikazzjoni hija bbażata fuq id-dokumentazzjoni sottomessa mill-intrapriża ferrovjarja skond l-Anness IV.”.(7) L-Artikolu 14 għandu jinbidel bit-test li ġej:Artikolu 14 It-tqegħid fis-servizz tal-vetturi ferrovjarji eżistenti1. Il-vetturi ferrovjarji li t-tqegħid fis-servizz tagħhom ikun ġie awtorizzat minn Stat Membru fil-kuntest ta' l-Artikolu 10 għandhom ikunu s-suġġett ta' awtorizzazzjoni għat-tqegħid fis-servizz f'wieħed jew aktar mill-Istati Membri l-oħra f'konformità ma' dan l-Artikolu, jekk din l-awtorizzazzjoni tiġi mitluba mill-Istat(i) Membru/i kkonċernat(i). Madankollu, fil-każ li l-vetturi ferrovjarji jkollhom dikjarazzjoni ta' verifika "CE", għandu japplika l-Artikolu 14(8) tad-Direttiva .../.../KE (*) [id-Direttiva dwar l-interoperabbiltà tas-sistema ferrovjarja ].2. Min jagħmel it-talba jissottemetti fajl tekniku lill-awtorità tas-sikurezza kompetenti dwar il-vetturi ferrovjarji jew it-tip ta’ vetturi ferrovjarji u jindika l-użu maħsub fuq in-netwerk. Il-fajl għandu jkun fih l-informazzjoni li ġejja:a) il-prova li t-tqegħid fis-servizz tal-vetturi ferrovjarji ġie awtorizzat fi Stat Membru ieħor u d-dokumentazzjoni dwar il-proċedura li tkun saret biex turi li l-vetturi ferrovjarji jħarsu l-esiġenzi fis-seħħ fir-rigward tas-sikurezza;b) l-informazzjoni teknika, il-programm tal-manutenzjoni u l-karatteristiċi operattivi;c) ir-reġistri li juru l-istorja ta’ l-użu u tal-manutenzjoni tiegħu u, jekk ikun il-każ, l-emendi tekniċi li l-awtorizzazzjoni tkun ġabet magħha;d) il-karatteristiċi tekniċi u operattivi li jagħtu prova li l-vetturi ferrovjarji huma kompatibbli ma’ l-infrastrutturi u l-istallazzjonijiet fissi (is-sistema ta’ l-alimentazzjoni ta’ l-enerġija, is-sistema tas-sinjalazzjoni u tat-tħaddim u l-kontroll tagħha, id-distanza bejn it-toroq u l-qies ta’ l-infrastruttura, it-tagħbija massima fuq il-fus(ien) u limitazzjonijiet oħra tan-netwerk).3. L-informazzjoni msemmija fil-paragrafu 2, il-punti a) u b), ma tistax tiġi diskussa mill-awtorità ta' sikurezza, ħlief jekk din tkun tista' turi li jkun hemm riskju rigward is-sikurezza. Wara l-adozzjoni tad-dokument ta' referenza msemmi fl-Artikolu 14(a), f'dan ir-rigward l-awtorità ta' sikurezza ma tistax tinvoka regola li tappartjeni għall-grupp A li jidher f'dan id-dokument.4. L-awtorità tas-sikurezza tista' titlob li tingħata informazzjoni supplimentari, li jsiru analiżi tar-riskji jew testijiet fuq in-netwerk, biex tivverifika l-konformità ta' l-elementi msemmija fil-paragrafu 2, il-punti c) u d), rigward ir-regoli nazzjonali fis-seħħli jkunu ġew innotifikati lill-Kummissjoni skond l-Artikolu 8 ta' din id-Direttiva jew l-Artikolu 16 tad-Direttiva .../../KE [ id-Direttiva dwar l-interoperabbiltà tas-sistema ferrovjarja ]. Madankollu, wara l-adozzjoni tad-dokument ta' referenza msemmi fl-Artikolu 14(a) ta' din id-Direttiva, din il-verifika ma tistax issir ħlief b'referenza għar-regoli nazzjonali li jappartjenu għall-gruppi B u C li jidhru f'dan id-dokument.Bi qbil ma’ l-applikant, l-awtorità tas-sikurezza għandha tiddefinixxi l-ambitu u l-kontenut ta’ l-informazzjoni supplimentari, ta’ l-analiżi tar-riskji jew tat-testijiet mitluba. Fil-każ tat-testijiet, l-awtorità tas-sikurezza għandha tikkomunika mal-ġestjonarju ta’ l-infrastruttura sabiex dawn ikunu jistgħu jsiru fi żmien tliet xhur mid-data tat-talba tagħha.5. Kull talba għall-awtorizzazzjoni għat-tqegħid fis-servizz li ssir skond dan l-Artikolu hija s-suġġett ta’ deċiżjoni mill-awtorità tas-sikurezza fl-iqsar żmien possibbli u sa mhux aktar tard minn:a) erba’ xhur wara l-preżentazzjoni tal-fajl tekniku msemmi fil-paragrafu 2;b) jekk ikun il-każ, xahrejn wara l-provvediment ta’ l-informazzjoni komplementari jew ta’ l-analiżi tar-riskji mitluba mill-awtorità tas-sikurezza skond il-paragrafu 4;c) jekk ikun il-każ, xahrejn wara l-provvediment tar-riżultati tal-provi mitluba mill-awtorità tas-sikurezza skond il-paragrafu 4.Jekk ma titteħidx deċiżjoni fit-terminu preskritt, għandu jitqies li t-tqegħid fis-servizz tal-vetturi ferrovjarji kkonċernati jkun ġie awtorizzat.L-awtorizzazzjoni tat-tqegħid fis-servizz ikun jista' jkun fiha xi kundizzjonjiet dwar l-użu u restrizzjonjiet oħra.6. Kull deċiżjoni negattiva min-naħa ta’ l-awtorità kompetenti għandha tkun motivata u tista’ tkun is-suġġett ta’ talba għal eżami mill-ġdid ta’ l-applikant f’terminu ta’ xahar min-notifika tagħha. L-awtorità tas-sikurezza għalhekk għandha xahar żmien biex tikkonferma jew tinvalida d-deċiżjoni tagħha. Jekk id-deċiżjoni tagħha tibqa’ negattiva, l-organizzazzjoni tal-kontroll tista’ titqabbad skond l-Artikolu 30 tad-Direttiva 2001/14/KE.7. Meta xi vetturi ferrovjarji jkollhom jitqiegħdu fis-servizz skond dan l-Artikolu, l-Aġenzija tista’ titqabbad tagħti opinjonijiet tekniċi skond l-Artikolu 8(a) tar-Regolament (KE) Nru 881/2004.8. L-Istati Membri jistgħu joħorġu awtorizzazzjonijiet għat-tqegħid fis-servizz tal-vetturi ferrovjarji eżistenti ibbażati fuq serje ta’ vetturi ferrovjarji. Għal dan il-għan, l-awtoritajiet tas-sikurezza għandhom jikkomunikaw lill-applikant il-proċedura li tkun trid titwettaq.".(8) Għandhom jiddaħħlu l-Artikoli 14(a) u (b) li ġejjin:"Artikolu 14(a) Il-klassifikazzjoni tar-regoli nazzjonali1. Sabiex tiġi ffaċilitata l-proċedurata' awtorizzazzjoni tat-tqegħid fis-suq tal-vetturi ferrovjarji eżistenti msemmija fl-Artikolu 14, ir-regoli nazzjonali għandhom jinqasmu fi tliet gruppi, f'konformità ma' l-Anness VI.2. L-Aġenzija għandha tiffaċilita r-regoli nazzjonali meħtieġa għall-adozzjoni ta' dokument ta' referenza skond l-Artikolu 8(a) tar-Regolament (KE) Nru 881/2004. L-awtoritajiet nazzjonali għandhom jikkooperaw ma' l-Aġenzija f'din il-ħidma.3. Il-Kummissjoni għandha, abbażi tar-rakkomandazzjonijiet ta' l-Aġenzija u skond il-proċedura msemmija fl-Artikolu 27(2), tadotta d-dokument ta' referenza, flimkien ma' kull deċiżjoni ta' aġġornament."Artikolu 14(b) Il-manutenzjoni tal-vetturi ferrovjarji1. Kull meta jitqiegħdu fis-servizz xi vetturi ferrovjarji, tinħatar entità legali li tkun responsabbli għall-manutenzjoni ta’ kull vettura. Din l-entità tista’ tkun l-intrapriża ferrovjarja, xi sottokuntrattur ta’ l-intrapriża ferrovjarja jew id-detentur tal-vettura.2. Sabiex tagħti prova fil-qafas taċ-ċertifikazzjoni tas-sikurezza msemmija fl-Artikolu 10 li l-manutenzjoni tal-vetturi ferrovjarji ssir skond l-esiġenzi applikabbli, l-intrapriża ferrovjarja tindika l-entitajiet legali li huma fdati bir-responsabbiltà tal-manutenzjoni u tipprovdi d-dokumentazzjoni li tispjega l-proċeduri applikati minn dawn l-entitajiet biex iwettqu dan il-manutenzjoni.3. Meta xi intrapriża ferrovjarja tuża vaguni ta’ diversi detenturi u dawn ikunu fdati bir-responsabbiltà tal-manutenzjoni tagħhom, din tistabbilixxi l-proċeduri meħtieġa sabiex tivverifika li l-esiġenzi li japplikaw ikunu qed jitħarsu. Jekk ikun hemm bżonn, il-Kummissjoni għandha tadotta sistema ta' ċertifikazzjoni tad-detenturi f'dak li jirrigwarda l-manutenzjoni, abbażi ta' rakkomandazzjoni ta' l-Aġenzija. Din il-miżura, li għandha l-għan li tibdel elementi mhux essenzjali ta' din id-Direttiva billi tikkompletaha, għandha tiġi adottata skond il-proċedura ta' regolamentazzjoni b'verifika msemmija fl-Artikolu 27(2)(a).".(9) L-Artikolu 26 għandu jinbidel bit-test li ġej:"Artikolu 26 Adattament ta' l-AnnessiL-Annessi għandhom jiġu adatti skond il-progress xjentifiku u tekniku. Din il-miżura, li għandha l-għan li tibdel elementi mhux essenzjali ta' din id-Direttiva, għandha tiġi adottata skond il-proċedura ta' regolamentazzjoni b'verifika msemmija fl-Artikolu 27(2)(a).".(10) Il-paragrafu 2 li ġej għandu jiddaħħal fl-Artikolu 27:"F’każ fejn issir referenza għal dan il-paragrafu, għandhom japplikaw l-Artikolu 5(a) paragrafi (1) sa (4), u l-Artikolu 7 tad-Deċiżjoni 1999/468/KE, skond id-dispożizzjonijiet ta’ l-Artikolu 8 ta' din ta' l-aħħar.”(11) Jiġi miżjud l-Anness VI li t-test tiegħu jidher fl-Anness ta’ din id-Direttiva.Artikolu 2 Traspożizzjoni1. L-Istati Membri għandhom idaħħlu fis-seħħ id-dispożizzjonijiet leġiżlattivi, regolatorji u amministrattivi meħtieġa biex jikkonformaw ma’ din id-Direttiva sa mhux aktar tard minn [ 24 xahar mid-dħul fis-seħħ ta' din id-Direttiva ]. Dawn jikkomunikaw mill-ewwel lill-Kummissjoni t-test ta’ dawn id-dispożizzjonijiet kif ukoll tabella ta’ korrispondenza bejn dawn id-dispożizzjonijiet u din id-Direttiva.Meta l-Istati Membri jadottaw dawn id-dispożizzjonijiet, dawn għandu jkollhom fihom referenza għal din id-Direttiva jew ikunu akkompanjati minn referenza bħal din meta jiġu ppubblikati uffiċjalment. Il-metodi biex isir dan it-tip ta’ referenza għandhom jiġu stabbiliti mill-Istati Membri.2. L-Istati Membri għandhom jikkomunikaw lill-Kummissjoni t-test tad-dispożizzjonijiet essenzjali tal-liġi interna li jadottaw fil-qasam kopert minn din id-Direttiva.Artikolu 3Din id-Direttiva għandha tidħol fis-seħħ fil-[…] jum wara dak tal-pubblikazzjoni tagħha fil- Ġurnal Uffiċjali ta’ l-Unjoni Ewropea .Artikolu 4Din id-Direttiva hija indirizzata lill-Istati Membri.Magħmula fi Brussell,Għall-Parlament Ewropew Għall-KunsillIl-President Il-PresidentANNESSIl-parametri li għandhom jiġu vverifikati għat-tqegħid fis-servizz tal-vetturi ferrovjarji eżistenti u l-klassifikazzjoni tar-regoli nazzjonali1. IL-LISTA TAL-PARAMETRI(1) Informazzjoni ġenerali-  informazzjoni dwar il-qafas ġuridiku nazzjonali fis-seħħ-  kundizzjonijiet nazzjonali partikolari-  ktejjeb tal-manutenzjoni-  ktejjeb ta’ l-użu(2) Il-karatteristiċi ta’ l-infrastruttura-  il-pantografi-  apparat ta’ abbord għall-alimentazzjoni u l-impatt tal-kompatibbiltà elettromanjetika-  il-qies-  l-apparat differenti tas-sikurezza; pereżempju: it-tħaddim u l-kontroll tiegħu, is-sistemi ta’ komunikazzjoni tal-ferrovija mal-linji(3) Il-karatteristiċi tal-vetturi ferrovjarji-  id-dinamika tal-vettura-  is-sovrastruttura tal-vettura-  bafers u tagħmir ta' trazzjoni-  il- bogies u t-tagħmir tad-dawran-  il-fusien armati u l-pożizzjoni tagħhom-  l-apparat tal-brejkijiet-  is-sistemi tekniċi li jeħtieġu s-superviżjoni; eż. sistema ta’ arja kkompressata-  il-ħġieġ ta’ quddiem u tal-ġnub-  il-bibien-  is-sistema ta’ passaġġ minn bejn il-vaguni-  is-sistemi ta’ kontroll (software)-  l-istallazzjoni ta’ l-ilma tajjeb għax-xorb u ta’ l-ilma użat-  il-ħarsien ta’ l-ambjent-  il-ħarsien kontra n-nirien-  is-saħħa u s-sikurezza ta’ l-impjegati-  it-tank u l-vaguni "tank"-  il-kontenituri li jitbattlu bil-pressa-  iż-żjieda fis-sikurezza tat-tagħbija-  l-immarkar-  it-tekniki ta’ l-iwweldjar2. Il-klassifikazzjoni tar-regoliIr-regoli nazzjonali dwar il-parametri identifikati hawn fuq jaqgħu taħt wieħed mit-tliet gruppi speċifikati hawn taħt. L-esiġenzi u r-restrizzjonijiet ta’ natura strettament lokali mhumiex ikkonċernati; il-verifika tagħhom tagħmel parti mill-kontrolli li għandhom jitwettqu bi qbil komuni mill-intrapriżi ferrovjarji u l-amministraturi ta’ l-infrastruttura.Grupp A:Il-Grupp A għandu jkun kompost minn:-  l-istandards internazzjonali;-  ir-regoli nazzjonali li f'dak li jirrigwarda s-sikurezza ferrovjarja jitqiesu ekwivalenti għar-regoli nazzjonali ta' Stati Membri oħra.Grupp B:Il-Grupp B għandu jkun kompost mir-regoli kollha li ma jaqgħux fl-ambitu tal-Gruppi A jew C, jew inkella li jkunu għadhom ma ġewx ikklassifikati f'wieħed minn dawn il-gruppi.Grupp C:Il-Grupp C għandu jkun kompost mir-regoli li jkunu strettament neċessarji u marbuta mal-karatteristiċi tekniċi ta’ l-infrastruttura bil-għan ta' l-użu sikur u interoperabbli fin-netwerk ikkonċernat (pereżempju l-wisa' tal-binarji).[1] KUMM(2006) 785, 13.12.2006.[2] L-enumerazzjoni ta’ l-Artikoli tirreferi għad-Direttiva 2004/49/KE.[3] ĠU C, , p. .[4] ĠU C, , p. .[5] ĠU C, , p. .[6] ĠU C, , p. .[7] ĠU L 164, 30.4.2004, p. 44. Il-verżjoni korretta fil-ĠU L 220, 21.6.2004, p. 3.[8] ĠU L 164, 30.4.2004, p. 1.[9] ĠU L 184, 17.7.1999, p. 23. Id-Deċiżjoni kif emendata mid-Deċiżjoni 2006/512/KE (ĠU L200, 22.7.2006, p. 11).